Ungaria lui Viktor Orban învrăjbește Bruxelles-ul. De ce ar putea Parlamentul European să dea în judecată Comisia Europeană
Parlamentul European ar putea da în judecată Comisia Europeană pentru că ar fi deblocat fonduri de miliarde de euro către Ungaria fără să fi avut dreptul.
Potrivit publicației Politico, membrii Comisiei Juridice din Parlamentul de la Bruxelles au decis deja, prin vot, să deschidă o acțiune în instanță față de Comisia Europeană.
Nu există încă un anunț oficial în acest sens, dar europarlamentarii spun că la mijloc ar fi cele 10 miliarde de euro pe care Comisia Europeană le-a deblocat pentru Budapesta în decembrie.
Fondurile fuseseră inițial puse sub cheie din cauza îngrijorărilor privind respectarea statului de drept în Ungaria.
Guvernul Orban a primit acces la acești bani după ce a decis să nu se mai opună discuțiilor pentru aderarea Ucrainei și a Moldovei la Uniunea Europeană.
Sursa: Pro TV
Dată publicare:
12-03-2024 19:24